Սևծովյան առևտրի և զարգացման բանկը (BSTDB), որի գլխամասը գտնվում է Հունաստանի Սալոնիկ քաղաքում, միջազգային ֆինանսական կառույց է` ստեղծված Ալբանիայի, Հայաստանի, Ադրբեջանի, Բուլղարիայի, Վրաստանի, Հունաստանի, Մոլդովայի, Ռումինիայի, Ռուսաստանի, Թուրքիայի և Ուկրաինայի կողմից: BSTDB-ն իր գործունեությունը սկսել է 1999 թվականին, և հաստատված կապիտալը կազմում է 3.45 միլիարդ Եվրո: Բանկը իր անդամ երկրների մասնավոր և պետական ընկերությունների ֆինանսավորման, երաշխիքների տրամադրման և կապիտալում մասնակցության միջոցով նպաստում է Սևծովյան տարածաշրջանի տնտեսական զարգացմանը և տարածաշրջանային համագործակցությանը: